अफगानिस्तान से 10 हजार सैनिक हटाएगा अमेरिका  
अमेरिकी राष्ट्रपति बराक ओबामा ने इस साल के अंत तक अफ़गानिस्तान में तैनात अपने 10 हज़ार सैनिकों को वापस बुलाने का ऐलान किया है।
अमेरिकी राष्ट्रपति बराक ओबामा ने इस साल के अंत तक अफ़गानिस्तान में तैनात अपने 10 हज़ार सैनिकों को वापस बुलाने का ऐलान किया है। ओबामा ने अमेरिकी सैनिकों की वापसी की योजना का खुलासा करते हुए यह भी कहा कि अगले साल गर्मियों तक 33 हज़ार सैनिक अफ़गानिस्तान से हटा लिए जाएंगे।  अफ़गानिस्तान में इस समय करीब एक लाख अमेरिकी सैनिक हैं। ओबामा ने कहा कि बाकी सैनिक धीरे−धीरे वापस लौटेंगे और इस दौरान अफ़गान सेना को मोर्चा सौंपने का काम चलता रहेगा। ओबामा ने ये भी कहा कि अमेरिका फिर से अलक़ायदा पर अपना ध्यान केन्द्रित करना चाहता है और जहां तक तालिबान का सवाल है उससे लड़ने के लिए अफ़गानी सेना को ट्रेनिंग दी जाएगी।   अफगानिस्तान के रक्षा मंत्रालय ने अमेरिकी सैनिकों की वापसी के अपेक्षित ऐलान का स्वागत किया है। अफगान रक्षा मंत्रालय के प्रवक्ता ज़हीर अज़ीमी ने कहा कि अफगान नेशनल आर्मी अमेरिकी सैनिकों की वापसी से पैदा हुए अंतर को भरने में सक्षम है।  उम्मीद की जा रही है कि ओबामा एक साल के भीतर 10 हज़ार अमेरिकी टुकड़ियों को अफगानिस्तान छोड़ कर वापस अमेरिका लौटने का ऐलान करेंगे। 9/11 के बाद तालिबान को खत्म करने के लिए अमेरिका ने अपने सैनिक अफगानिस्तान में भेजे थे अब उम्मीद की जा रही है कि 2014 तक अमेरिका अपने सैनिकों को वापस बुला लेगा।